Dewa Oleka Jorî ya Bedlîsî de Goristanê Garzanî  gorî ameyî weşanayene  û 267 cenazeyî ameyî remnayene. Meyîtî 19’ê Kanûn a 2017’î ra  sazîya Tibê Edlîyî yê Stanbolî de yê.
No deme de tena di keyeyan meyîtê xo girwtî. 38 keyayanê ke muracat kerd meyîtê ci bê ramojnayîşê sebebêk înan nêdîyenê. Hetê bînî ra 10 keyeyanê bînan zî semedê girewtişê meyîtanê xo muracat kerd. Goreyê zanayîşan, Hîlmî Altin, Ahmet Çelîk, Mahmût Toprak, Nezîr Ozcan, Şayiste Karabaş, Musaava Okta, Hediye Karabaye, Fazîle Karabaye, Şadiye Bîngole û Ziyadîn Bîngolî semedê girewtişê meyîtanç xo  Nêweşxaneyê Dewlete ê Bedlîsî de testê DNA viraştî. Avûkatê endamê Komela Heqan a Merdiman (ÎHD) yê Tuxî yê Bedlîsî veng da heme keyeyan ke semedê girewtişê meyîtanê xo muracat bikerê.
